# Zavèn Andriassian

Zavèn Andriassian (de vegades transliterat com a Andriasyan); (en armeni: Զավեն Անդրիասյան), nascut l'11 de març de 1989, és un jugador d'escacs armeni, que té el títol de Gran Mestre des de 2006.
A la llista d'Elo de la FIDE de l'abril de 2023, hi tenia un Elo de 2579 punts, cosa que en feia el jugador número 12 (en actiu) d'Armènia. El seu màxim Elo va ser de 2645 punts, a la llista de març de 2011 (posició 105 al rànquing mundial).

## Resultats destacats en competició

Andriassian va guanyar el Campionat d'Europa Sub-16 el 2005 i el Campionat del món juvenil el 2006. El novembre de 2010 va guanyar la final de la Copa de Rússia, superant Artiom Timoféiev a la segona partida de la final. El gener de 2012 fou segon al Campionat d'Armènia de Chess960. El desembre de 2012 empatà als llocs 1r-3r amb Oleksandr Kovtxan i Sipke Ernst al Festival d'escacs de Groningen.
El gener de 2016 fou campió d'Armènia, amb 8 punts d'11 (+5 =6 -0), a Erevan.
L'abril de 2017 empatà al tercer lloc, però fou quart per desempat al 44è Obert Internacional de La Roda, Albacete; el campió fou José Angel Guerra Méndez.

## Partides notables

* Andriassian va vèncer el GM alemany Falko Bindrich al torneig World Youth Stars de 2007 en una partida especialment ben jugada:
* Zaven Andriasian vs Maxim Rodshtein, Campionat del món júnior de 2006, defensa francesa, variant Tarrasch, defensa Chistyakov moderna (C07), 1-0

## Llibres

* Andriassian, Zavèn. Winning with the Najdorf Sicilian. New In Chess, 2013. ISBN 978-90-5691-429-5 [Consulta: 24 gener 2016].
* Andriassian, Zavèn. The English Attack against the Taimanov Sicilian. New In Chess, 2015. ISBN 978-90-5691-555-1 [Consulta: 24 gener 2016].

## Notes i referències

* ↑ «Ràtings de jugadors d'escacs armenis a novembre de 2009». MIKA Chess Club. Arxivat de l'original el 2011-07-06. [Consulta: 19 desembre 2009].
* 1 2 «Nota biogràfica de Zavèn Andriassian» (en anglès). Chessgames.com. [Consulta: 13 juny 2013].
* ↑ «"Rànquing d'escaquistes per federació: Armènia"» (en anglès). lloc web de la FIDE. [Consulta: 8 abril 2023].
* ↑ Posició al rànquing mundial i evolució Elo de Zavèn Andriassian «benoni.de» (en alemany). Arxivat de l'original el 2014-02-02. [Consulta: 13 juny 2013].
* ↑ «Chess News - European Youth Championship the winners» (en anglès). ChessBase.com, 26-09-2005. [Consulta: 12 juny 2013].
* ↑ «Chess News - Shen Yang and Zaven Andriasian World Junior Champions» (en anglès). ChessBase.com, 17-10-2006. [Consulta: 16 gener 2016].
* ↑ Crowther, Mark. «The Week in Chess 837: Russian Cup Final 2010» (en anglès). London Chess Center, 22-11-2010. Arxivat de l'original el 2013-02-12. [Consulta: 12 juny 2013].
* ↑ «Hrant Melkumyan becomes Armenia’s Chess 960 champion of 2012». PanArmenian.net, 28-01-2012. [Consulta: 29 gener 2012].
* ↑ Crowther, Mark. «The Week in Chess: 50th Groningen Chess Festival 2012» (en anglès). The Week in Chess, 31-12-2012. Arxivat de l'original el 2013-04-20. [Consulta: 2 gener 2013].
* ↑ «76º campeonato de Armenia». chess24.com. [Consulta: 24 gener 2016].
* ↑ Boyero, Jesús J. «El cubano Guerra, ganador en La Roda». Marca, 17-04-2017 [Consulta: 5 gener 2020].
* ↑ «José Ángel Guerra, campeón en La Roda». chessbase, 18-04-2017 [Consulta: 5 gener 2020].
* ↑ «Partida Falko Bindrich vs Zaven Andriasian, World Youth Stars 2007, defensa semieslava (D30), 0-1» (en anglès). Chessgames.com. [Consulta: 18 abril 2013].

## Enllaços externs

* «Partides de Zavèn Andriassian». redhotpawn.com.